**UNIUNEA NAŢIONALĂ A BAROURILOR DIN ROMÂNIA**

**CONGRESUL AVOCAŢILOR**

**VOT ELECTRONIC din 02-04.12.2020**

**HOTĂRÂREA NR. 06**

**privind componența Comisiei Centrale de Disciplină**

 *Congresul Avocaților, constituit în conformitate cu dispozițiile art. 61 alin. (1) din Legea nr. 51/1995 pentru organizarea şi exercitarea profesiei de avocat, republicată, cu modificările şi completările ulterioare (în continuare Lege),*

 *Văzând dispozițiile art. 63 alin. (1) lit. g) și art. 87 alin. (2) din Lege, ale art. 272 din Statutul profesiei de avocat, precum și Hotărârile Consiliului Uniunii Naționale a Barourilor din România (în continuare U.N.B.R.) nr. 107/2020 și 108/2020,*

 *Constatând că materialele supuse votului au fost publicate pe pagina web a U.N.B.R., în data de 19 noiembrie 2020 și comunicate ulterior, prin poșta electronică, către toți delegații la Congres, astfel cum aceștia au fost comunicați de barouri,*

 *Luând act de propunerile făcute de barouri, conform art. 4 din Hotărârea nr. 05/06-07 iunie 2019 a Congresului avocaților, care prevede că: „Barourile care nu au desemnat reprezentant în Comisia Centrală de Disciplină a U.N.B.R. sunt obligate să comunice numele reprezentanților desemnați în următoarea adunare generală a baroului”,*

 *În urma votului electronic asupra materialelor ce au compus ordinea de zi a Congresului, pe platforma ifep.ro, în perioada 02-04.12.2020,*

*Având în vedere încheierea procedurii de vot electronic și constatarea că, potrivit datelor furnizate de platforma ifep.ro, s-a constituit cvorumul prevăzut pentru aprobare,*

**HOTĂRĂŞTE:**

 **Art. 1.** – Comisia Centrală de Disciplină a U.N.B.R., constituită conform Hotărârii nr. 05/06 – 07 iunie 2019 a Congresului avocaților, se completează cu propunerile făcute de barouri și are următoarea componență:

| **Nr. crt.** | **Baroul:** | **Numele și prenumele:** |
| --- | --- | --- |
|  | ALBA | Av. Costinaș Marius |
|  | ARAD | Av. Iovănaș Dan |
|  | BACĂU | Av. Danale Angelica  |
|  | BIHOR | Av. Morozan Florina |
|  | BISTRIȚA-NĂSĂUD | Av. Lanţoş Leonora-Maria |
|  | BRAŞOV | Av. Savu Cristina-Elena |
|  | BUCUREŞTI | Av. Ostrovschi Eugen |
|  | CARAȘ-SEVERIN | Av. Albu Liliana-Grațiela |
|  | CĂLĂRAŞI | Av. Pantilie Elena-Mădălina |
|  | CLUJ | Av. Bodea Horațiu-Adrian |
|  | CONSTANȚA | Av. Căzănel Maria |
|  | GIURGIU | Av. Ujeniuc Dragoș |
|  | HARGHITA | Av. Dancea Cristian  |
|  | IALOMIŢA | Av. Sava Ştefan |
|  | IAŞI | Av. Goșler Adrian |
|  | ILFOV | Av. Rusu Nicoleta Maria |
|  | MARAMUREŞ | Av. Sandu Florin-Adrian-Vasile |
|  | NEAMȚ | Av. Tatomir Alina-Mihaela |
|  | OLT | Av. Călugăru Cristina |
|  | SATU-MARE | Av. Dragoș Ioan |
|  | SIBIU | Av. Lupu Marius-Militon |
|  | TIMIȘ | Av. Țundrea Luminița |
|  | VÂLCEA | Av. Antonoiu Elena-Simona |

 **Art. 2.** – Durata mandatului de membru al Comisiei Centrale de Disciplină a U.N.B.R. este de patru ani iar membrii numiți ulterior constituirii acesteia, exercită doar diferența de mandat.

 **Art. 3.** – Barourile care nu au desemnat reprezentant în Comisia Centrală de Disciplină a U.N.B.R. sunt obligate să comunice numele reprezentanților desemnați în următoarea adunare generală a baroului.

 **Art. 4.** – Prezenta Hotărâre se afișează pe pagina web a U.N.B.R. ([www.unbr.ro](http://www.unbr.ro)) și se comunică prin e-mail barourilor, care vor asigura comunicarea hotărârii către membrii acestora.

**P R E Ş E D I N T E U.N.B.R.**

**Av. dr. Traian-Cornel BRICIU**